Nogometna reprezentacija Farskih ostrva
Nogometna reprezentacija Farskih ostrva (Færøernes fodboldlandshold) predstavlja Farska ostrva na međunarodnim nogometnim takmičenjima i pod kontrolom je nogometnog saveza Farskih ostrva (Fótbóltssamband Føroya (FSF)). Jedna je od najslabijih nogometnih reprezentacija na svijetu te se do sada nije plasirala niti na jedno veliko takmičenje. Članica je FIFA-e i UEFA-e od 1988. godine. Najveći uspjeh im je pobjeda rezultatom 1-0 nad nogometnom reprezentacijom Austrije, 1990. godine u kvalifikacijama za Evropsko prvenstvo 1992. To je ujedno bio i njihov prvi nastup na nekom takmičenju, te se ta pobjeda smatra jednim od najvećih iznenađenja u historiji nogometa. U ostatku kvalifikacija za EP 1992. su osvojili još samo bod protiv Sjeverne Irske. Najuspješnije kvalifikacije su im bile za Svjetsko prvenstvo 2002, kada su osvojili čak sedam bodova. Tada su dva puta pobijedili Luksemburg i odigrali neodlučeno sa Slovenijom. U kvalifikacijama za EP 2008. su protiv svjetskih šampiona Italijana izgubili s minimalnih 2-1.